સુરતના લિંબાયત વિસ્તારમાં રહેતા એક દંપતિએ ગુરુવારે સવારે 7-30 વાગે પોતાના ઘરમાં પંખા પર લટકીને આત્મહત્યા કરી લેતા સમગ્ર વિસ્તારમાં ચકચાર મચી જવા પામી હતી. 8 વાગ્યે દંપતિને હોસ્પિટલ લઇ જવામાં આવ્યું હતું પણ તે પહેલા તો તેમના પ્રાણ પંખેરૂ ઉડી ચુક્યા હતા.બે બાળકોને રેઢા મુકીને દંપતિએ અંતિમ પગલું ભરી લેતા લોકોમાં અરેરાટી વ્યાપી ગઇ હતી.આપઘાતનું ચોક્કસ કારણ હજું પોલીસ પાસે આવ્યું નથી પણ પડોશીઓના કહેવા મુજબ દંપતિ છેલ્લાં કેટલાંક દિવસથી બાળકોની ફીના મામલે ટેન્શનમાં હતા.